SREDNJA ŠKOLA

PAVLA RITTERA VITEZOVIĆA

U SENJU

KLASA: 007-03/24-01/02

URBROJ: 2125-38-05-24-01

Senj, 21. lipnja 2024.

Na temelju članka 126. i 127. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23) i članka 74. Statuta Srednje škole Pavla Rittera Vitezovića u Senju, Školski odbor Škole raspisuje

NATJEČAJ

za imenovanje ravnatelja/ice Srednje škole Pavla Rittera Vitezovića u Senju

Za ravnatelja/icu Škole može biti imenovana osoba koja ispunjava sljedeće nužne uvjete:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja/icu, a koji može biti:
2. sveučilišni diplomski studij ili
3. integrirani preddiplomski i diplomski sveučilišni studij ili
4. specijalistički diplomski stručni studij;
5. položen stručni ispit za nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi,
6. uvjete propisane člankom 106. Zakona o odgoju i obrazovanju u osnovnoj i srednjoj školi,
7. najmanje osam godina radnog iskustva u školskim i drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Dodatne kompetencije kandidata koje se vrednuju za imenovanje ravnatelja/ice su: poznavanje stranog jezika, osnovne digitalne vještine i iskustvo rada na projektima.

Ravnatelja/icu se imenuje na pet godina.

Rok za podnošenje prijava na Natječaj je 8 dana od dana objave Natječaja.

Uz pisanu i vlastoručno potpisanu prijavu na Natječaj, kandidati su obvezni priložiti u izvorniku ili ovjerenom presliku sljedeću dokumentaciju:

* životopis,
* diplomu, odnosno dokaz o stečenoj stručnoj spremi,
* dokaz o državljanstvu,
* potvrdu ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne stariju od 30 dana),
* dokaz o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje (potvrda poslodavca o vrsti poslova i trajanju radnog odnosa),
* dokaz o položenom stručnom ispitu ili dokaz da je osoba oslobođena obveze polaganja stručnog ispita na temelju članka 157. stavaka 1. i 2. Zakona o odgoju i obrazovanju u osnovnoj i srednjoj školi,
* dokaz o stečenim pedagoškim kompetencijama (za kandidate koji su ih bili dužni steći)
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 30 dana),
* pisanu suglasnost prema kojoj Škola može od Ministarstva pravosuđa, uprave i digitalne transformacije zatražiti izdavanje posebnog uvjerenja za fizike osobe sukladno članku 13. Zakona o pravnim posljedicama osude, kaznenoj evidenciji i rehabilitaciji,
* program rada za mandatno razdoblje (program rada sadrži aktivnosti, budžet, vremenski plan, projekte i ostale elemente koji opisuju što će se i kako provoditi u sljedećem mandatnom razdoblju).
* dodatne kompetencije dokazuju se:

1. Poznavanje stranog jezika dokazuje se preslikom indeksa o završenom kolegiju stranog jezika, diplomom/ispravom o završenom studiju stranog jezika, uvjerenjem/potvrdom/drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju poznavanja stranog jezika.

2. Osnovne digitalne vještine dokazuju se potvrdom/uvjerenjem/drugom ispravom institucije, ustanove ili ovlaštene pravne osobe za edukaciju u području informatike, o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informatike.

3. Iskustvo rada na projektima dokazuje se potvrdom/uvjerenjem/drugom ispravom o radu na projektu.

Kandidatom u natječajnom postupku smatra se osoba koja je podnijela urednu i pravovremenu prijavu na Natječaj te koja ispunjava formalne uvjete Natječaja.

Urednom prijavom smatra se samo prijava koja sadrži sve podatke i priloge navedene u javnom Natječaju.

Nepravovremene i nepotpune prijave neće se razmatrati.

Kandidati će predstaviti program rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi i Statutu Škole.

Na Natječaj se pod jednakim uvjetima mogu javiti osobe oba spola, sukladno članku 13. Zakona o ravnopravnosti spolova (NN 82/08, 69/17).

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), članku 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (NN 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na Natječaj, dužni su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji. Poveznica na mrežnu stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata, uz prijavu na Natječaj, dužni su u prijavi na Natječaj pozvati se na to pravo i uz prijavu dostaviti dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Podnošenjem prijave na Natječaj, kandidati daju izričitu suglasnost da školska ustanova može prikupljati, koristiti i dalje obrađivati njihove podatke u svrhu provedbe natječajnog postupka za imenovanje ravnatelja, sukladno važećim propisima o zaštiti osobnih podataka. Svi osobni podaci iz prijava kandidata prikupljaju se i obrađuju isključivo u svrhu provedbe Natječaja, a kandidati podnošenjem prijave pristaju na navedeno u skladu s Uredbom o zaštiti osobnih podataka.

Natječaj se objavljuje u Narodnim novinama i na mrežnoj stranici Srednje škole Pavla Rittera Vitezovića u Senju (<http://ss-prvitezovica-senj.skole.hr>).

O rezultatima Natječaja kandidati će biti obaviješteni u roku od 45 dana od isteka roka za podnošenje prijava.

Prijave na natječaj s potrebnom dokumentacijom dostavljaju se u zatvorenoj omotnici osobno ili preporučenom poštom na adresu: Srednja škola Pavla Rittera Vitezovića u Senju, Vjenceslava Novaka 2, 53270 Senj, s naznakom: „Za Natječaj za imenovanje ravnatelja – ne otvarati“.

 Srednja škola Pavla Rittera Vitezovića u Senju